
HISTORIKU
Qeveria e Kosovës ka pranuar 15.3 milion dollarë financim nga Grupi i Bankës Botërore për të përgatitur Projektin e Konkurrencës dhe Gatishmërisë për Eksport (PKGE). Objektivi Zhvillimor i Projektit (OZHP) ka të bëjë me mbështetjen e certifikimit të produktit për tregjet eksportuese, fuqizimin e kapacitetit të firmave të orientuara në eksportim dhe zvogëlimin e kostos së inspektimeve të biznesit. Projekti ka dy komponentë: 1. Përmirësimin e mjedisit biznesor dhe gatishmërisë për eksport; dhe 2. Mbështetjen e zbatimit dhe koordinimit të projektit.  
Ministria e Tregtisë dhe Industrisë (MTI) do të jetë përgjegjëse për implementimin e projektit. Është themeluar Njësia Implementuese e Projektit (NJIP) brenda MTI-së. Në ndërkohë, NJIP ofron mbështetje për MTI-në për implementimin në kohë dhe efektiv të projektit. Gjithashtu, NJIP është përgjegjëse për të mbështetur ministrinë në të gjitha çështjet e prokurimit, menaxhimit financiar, monitorimit dhe vlerësimit, si dhe raportimit mbi përdorimin e fondeve të projektit. 

QËLLIMI I DETYRËS
Qëllimi kryesor i detyrës është të asistojë AMK-së, DAK-së, NJIP-së dhe departamentin e MTI-së përgjegjës për aktivitetet e projektit që ofrojnë mbështetjen që kërkohet për zhvillimin e AMK-së dhe DAK-së.
Ministria e Tregtisë dhe Industrisë (MTI) tani fton organizatat e kualifikuara profesionale dhe kompetente ose SP-të për të shfaqur interesin e tyre në ofrimin e këtyre shërbimeve.

FUSHA E PUNËS
Detyrat dhe përgjegjësitë 
Detyrat specifike që duhet ndërmarrë nga konsulentët (kompania) përfshijnë, por nuk kufizohen në aktivitetet e mëposhtme:
· Përgatitja e listës së matjeve që duhet të bëhen nga AMK-ja duke marrë parasysh burimet në dispozicion (ndërtimin, madhësinë e stafit, fondet). 
· Përgatitja e listës së pajisjeve/sistemeve që duhet të prokurohen duke marrë parasysh listën e matjeve që duhet bërë. 
· Përgatitja e specifikimeve teknike të pajisjeve/sistemeve që duhet të prokurohen dhe çdo kusht të posaçëm të nevojshëm për prokurim. 
· Përgatitja e programit të Asistencës Teknike (AT) për stafin e AMK-së.
· Trajnimi i stafit të AMK-së për pajisjet/sistemet që duhet të prokurohen sipas programit të dakorduar të AT-së në institutin adekuat të metrologjisë.
· Asistimi i NJIP-së në përgatitjen dhe zbatimin e tenderëve për pajisjet që do të prokurohen. Kjo përfshin përgjigjet në pyetjet e kompanive gjatë procesit të tenderimit. 
· Asistimi i NJIP-së në përgatitjen e dokumenteve të nevojshme për procesin e prokurimit të “blerjes” nëse është e nevojshme dhe kurdo që është e nevojshme. 
· Asistimi i NJIP-së në përgatitjen e dokumenteve të nevojshme për procesin e prokurimit me një “burim të vetëm”, nëse është e nevojshme dhe kurdo që është e nevojshme.
· Mbikëqyrja dhe asistimi në proceset e pranimit të pajisjeve/sistemeve të prokuruara. 
· Trajnimi i stafit të AMK-së në AMK për operimin e pajisjeve të prokuruara. 
· Asistimi i stafit të AMK-së në përgatitjen e buxhetit të planifikuar për ndodhi të papritura lidhur me matjet. 
· Përgatitja e manualit të përdoruesit dhe procedurave të kalibrimit të sistemeve të prokuruara. 
· Asistimi i stafit të AMK-së në përgatitjen e manualeve të cilësisë për laboratorët. 
· Asistimi i stafit të AMK-së për të marrë pjesë në krahasime ndërlaboratorike ndërkombëtare ose rajonale ose dypalëshe.
· Asistimi i AMK-së për të marrë pjesë në aktivitetet e organizatave ndërkombëtare të metrologjisë (veçanërisht BIPM, OIML, EURAMET, WELLMEC, IMEKO)
· Identifikimi i nevojës për gjurmueshmëri për secilin sistem të zhvilluar të matjeve. 
· Zhvillimi i një programi të gjurmueshmërisë për pajisjet/sistemet e vjetra dhe të reja të AMK-së
· Përgatitja e një programi për mirëmbajtjen e sistemeve të zhvilluara për matje.
· Asistimi i AMK-së dhe DAK-së në hartimin dhe zbatimin e krahasimeve ndërlaboratorike kombëtare.
· Asistimi i AMK-së në zgjidhjen e çështjeve tjera në lidhje me operimet ditore të hapësirave përkatëse, me marrëdhëniet me klientë si dhe marrëdhëniet ndërkombëtare. 
· Asistimi i AMK-së në lidhje me operimin dhe mirëmbajtjen e sistemit kombëtar të metrologjisë

KOHËZGJATJA DHE PROGRAMI I PAGESAVE
Detyra pritet të jetë një kombinim i punës brenda zyrës nga shtëpia dhe udhëtimit në terren. Kjo detyrë pritet të fillojë në gusht të vitit 2019 dhe të vazhdojë deri në shtator të vitit 2022. Niveli i vlerësuar i përpjekjeve për detyrën do të jetë 300 persona për ditë (prej të cilëve 150 persona për ditë pritet të punojnë në terren).
Para secilës pagesë, koordinatori i projektit duhet të miratojë cilësinë e punës së realizuar nga konsulentët. Pozita është e vendosur në kuadër të NJIP-së, nën mbikëqyrjen e koordinatorit të NJIP-së. Klienti do të ofrojë hapësirë dhe pajisje të zyrës që kërkohen për të kryer detyrat.

Kualifikimet e kërkuara dhe procesi i përzgjedhjes
Konsulenti duhet të jetë një organizatë ose një SP me përvojë të duhur për projektin. Puna duhet të kryhet nga një ekip konsultimi i përbërë prej tre ekspertëve kyç që kanë aftësitë dhe kredencialet e përmendura më poshtë. Konsulenti, përveç tre ekspertëve kyç mund të përdor një numër ekspertësh për të plotësuar kërkesat e kësaj detyre.
Të gjitha komunikimet dhe raportimet do të jenë në gjuhën angleze dhe në formë elektronike (format PDF ose Word).
Konsulenti do të sigurojë ekspertë kyç për këtë detyrë, të cilët do të përmbushin kërkesat e mëposhtme të kualifikimeve/përvojës:

Ekspertët kyç:
Udhëheqësi i ekipit:
· Diplomë në inxhinieri mekanike, inxhinieri elektrike, inxhinieri kimike, fizikë, ose kimi.
· Së paku 20 vite përvojë pune në metrologji.
· Së paku 5 vite përvojë pune në pozitë menaxhuese në një institut të metrologjisë (duke përfshirë pozitat siç janë menaxher i cilësisë, udhëheqës i një seksioni ose udhëheqës i laboratorit).
· Njohuri të dëshmuara të pasigurisë, gjurmueshmërisë, krahasimeve ndërlaboratorike.
· Përvojë në krahasimet ndërlaboratorike ndërkombëtare.
· Njohja me sistemet e TI-së.
· Marrëdhënie të mira me akreditimin, veçanërisht në fushat e vlerësimeve, krahasimeve ndërlaboratorike dhe testimit të aftësive.
· Të paktën dy pjesëmarrje të pavarura në organizatat ndërkombëtare ose në komitetet e tyre teknike.
· Njohuri të shkëlqyeshme të gjuhës angleze.
· Aftësi të mira komunikimi, menaxhimi, organizimi dhe raportimi.

Eksperti i pajisjeve
· Diplomë në inxhinieri mekanike, inxhinieri elektrike, inxhinieri kimike, fizikë, ose kimi.
· Së paku 15 vite përvojë pune në metrologji.
· Së paku 3 vite përvojë pune në pozitë menaxhuese në një institut të metrologjisë (duke përfshirë pozitat siç janë menaxher i cilësisë, udhëheqës i një seksioni ose udhëheqës i laboratorit).
· Njohuri të dëshmuara të pasigurisë, gjurmueshmërisë, krahasimeve ndërlaboratorike, prokurim të pajisjeve, mirëmbajtje të pajisjeve.
· Pjesëmarrje në organizatat ndërkombëtare ose në komitetet e tyre teknike. 
· Njohuri të shkëlqyeshme të gjuhës angleze.
· Aftësi të mira komunikimi, menaxhimi, organizimi dhe raportimi. 

Ekspert për transferimin e ekspertizës teknike
· Diplomë në inxhinieri mekanike, inxhinieri elektrike, inxhinieri kimike, fizikë, ose kimi.
· Së paku 15 vite përvojë pune në metrologji.
· Së paku 3 vite përvojë pune në pozitë menaxhuese në një institut të metrologjisë (duke përfshirë pozitat siç janë menaxher i cilësisë, udhëheqës i një seksioni ose udhëheqës i laboratorit).
· Njohuri të dëshmuara të pasigurisë, gjurmueshmërisë, krahasimeve ndërlaboratorike, përgatitje dhe ekzekutim të programeve të trajnimit dhe konsulencës në metrologji.
· Pjesëmarrje në organizatat ndërkombëtare ose në komitetet e tyre teknike. 
· Njohuri të shkëlqyeshme të gjuhës angleze.
· Aftësi të mira komunikimi, menaxhimi, organizimi dhe raportimi.

Konsulenti duhet të ketë:
- Njohuri të forta të standardeve dhe normave vendore dhe ndërkombëtare.
- Njohje e sistemit të IC të Kosovës (veçanërisht metrologjisë dhe akreditimit).
- Përvojë paraprake mbi rregullat e prokurimit të Bankës Botërore.
- Përvoja paraprake në punë të ngjashme të kryer për një institut metrologjie.
- Infrastrukturë dhe burime njerëzore të përshtatshme për kryerjen e detyrave të deklaruara.
- Marrëdhënie të mira me organizatat ndërkombëtare të lartpërmendura.
- Aftësi për të siguruar të gjitha shërbimet pa përjashtim. 

Kriteret e përzgjedhjes janë:
(i) Përvojë të përgjithshme në sektorin e Metrologjisë (30%),
(ii) Përvojë relevante me detyra të ngjashme (50%) dhe
(iii) Disponueshmëria e stafit të kualifikuar brenda firmës / konsorciumit (20%).



Konsulentët mund të asociohen për të rritur kualifikimet e tyre. “Asociacioni” mund të marrë formën e një Sipërmarrjeje të Përbashkët ose një nën-konsulence. Në rastin e një Sipërmarrjeje të Përbashkët (SP), të gjithë anëtarët e SP-së do të vlerësohen bashkërisht për arsye të përzgjedhjes në listën e ngushtë dhe do të jenë bashkërisht dhe individualisht përgjegjës për detyrën dhe do të nënshkruajnë kontratën në rast të përzgjedhjes së grupit të SP-së. Konsulentët e interesuar duhet ta shënojnë qartë strukturën e “asociacionit” të tyre dhe detyrat e partnerëve dhe nën-konsulentëve në aplikacionin e tyre.
Organizata ose SP-ja do të përzgjidhet në pajtueshmëri me procedurat e përcaktuara në Udhëzuesin e Bankës Botërore: Përzgjedhja dhe punësimi i Konsulentëve sipas kredive dhe granteve të BNRZH-së dhe ANZH-së nga huamarrësit e Bankës Botërore, janar 2011, i rishikuar në korrik të vitit 2014, sipas metodës  së Përzgjedhjes së bazuar në Cilësi dhe Kosto (QCBS).
Firmat e interesuara të konsulencës apo NP-të mund të marrin informata shtesë në adresën e mëposhtme gjatë orarit të punës: 08:00-16:00 (nga e hëna deri të premten).
Shprehja e interesit duhet të dorëzohet në formë të shkruar apo me e-mail, në adresën e mëposhtme deri më 09 Gusht 2019.

Ministria e Tregtisë dhe Industrisë
Personi kontaktues: Aferdita Selmani
Adresa: Rr."Muharrem Fejza" p.n. Lagjja e Spitalit
10000 Prishtinë/Republika e Kosovës
Email:aferdita.a.selmani@rks-gov.net
